ΑΠΟΦΑΣΕΙΣ
Αριθμ. 307
Έγκριση του μέρους (β) της υπ’ αρ. 22/2024 απόφασης του Περιφερειακού Συμβουλίου της Πε-
ριφέρειας Κρήτης το οποίο αφορά στην έγκριση προσωρινών- εργοταξιακών κυκλοφοριακών
ρυθμίσεων με εκτροπή της κυκλοφορίας της
υπ’ αρ. 1 επαρχιακής οδού Αγ. Νικόλαος - Ελούντα - Πλάκα πλησίον του οικισμού Πλάκα σε προ-
σωρινή παράκαμψη, για την κατασκευή υπόγειας
διάβασης πεζών και μικρών οχημάτων του ξενοδοχείου Blue Palace 5*, με κύριο του έργου την
«ΓΚΟΛΦ ΡΕΖΙΝΤΕΝΣΙΣ Α.Ε.», υπό την εποπτεία
της Διεύθυνσης Τεχνικών Έργων Π.Ε. Λασιθίου.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α’ 57) και ειδικά το άρθρο 52 αυτού.
2. Τον ν. 4313/2014 «Ρυθμίσεις θεμάτων μεταφορών
τηλεπικοινωνιών και δημοσίων έργων και άλλες διατάξεις» (Α’ 261) και ειδικότερα την παρ. 9 του άρθρου 48,
αυτού.
3. Την υπό στοιχεία ΔΙΠΑΔ/οικ./502/2003 υπουργική
απόφαση «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β’ 946), όπως ισχύει
με την υπό στοιχεία ΔΜΕΟ/Ο/613/2011 υπουργική απόφαση «Έγκριση Προδιαγραφών και Οδηγιών Σήμανσης
Εκτελούμενων Έργων (ΟΜΟΕ-ΣΕΕΟ)» (Β’ 905).
4. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών «Εγκρίσεις αποφάσεων συλλογικών οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
5. Την υπό στοιχεία ΔΟΥ/οικ. 220/15-01-2015 εγκύκλιο
του Τμήματος ΣΤ’ της Διεύθυνσης Οδικών Έργων της
Γενικής Γραμματείας Υποδομών του Υπουργείου Υποδομών Μεταφορών και Δικτύων «Μέτρα ρύθμισης της
κυκλοφορίας για την εκτέλεση έργων στο οδικό δίκτυο
της χώρας -Εφαρμογή των διατάξεων του άρθρου 52 του
ν. 2696/1999 (ΚΟΚ), όπως τροποποιήθηκε και ισχύει με
το άρθρο 48 του ν. 4313/2014».
6. Το υπό στοιχεία ΔΟΥ/1052/Φ/05-03-2015 έγγραφο
του Τμήματος ΣΤ’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών
του Υπουργείου Οικονομίας, Υποδομών Ναυτιλίας και
Τουρισμού «Εφαρμογή των διατάξεων του άρθρου 52
του ν. 2696/1999, όπως τροποποιήθηκε και ισχύει με το
άρθρο 48 του ν. 4313/2014».
7. Το υπό στοιχεία ΔΟΥ/277/Φ.252/26-03-2018 έγγραφο του Τμήματος Ε’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών του
Υπουργείου Υποδομών και Μεταφορών «Μέτρα ρύθμισης της κυκλοφορίας (Κώδικας Οδικής Κυκλοφορίας -
ν. 2696/1999, όπως έχει τροποποιηθεί και ισχύει)».
8. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης -Πρόγραμμα
Καλλικράτης» (Α’ 87).
9. Το π.δ. 136/2010 «Οργανισμός της Αποκεντρωμένης
Διοίκησης Κρήτης» (Α’ 229).
10. Το π.δ. 149/2010 «Οργανισμός της Περιφέρειας
Κρήτης» (Α’ 242).
11. Τον ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση. Αποκατάσταση αδικιών και άλλες διατάξεις» (Α’ 47).
12. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136), και ιδιαίτερα: Α) τα άρθρα 63 και 64 αυτού που τροποποιούν
το άρθρο 6 του ν. 3852/2010, προσθέτοντας νέα άρθρα
6Α και 6Β με τα οποία εισάγεται ο θεσμός του Γραμματέα
Αποκεντρωμένης Διοίκησης ως Προϊστάμενος της Αποκεντρωμένης Διοίκησης και τα άρθρα 65 και 66 αυτού
που αντικαθιστούν τα άρθρα 28 και 28Α του ν. 4325/2015
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1425
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
σχετικά με την θέση και τις νέες αρμοδιότητες του Συντονιστή Αποκεντρωμένης Διοίκησης. Σύμφωνα με την
παρ. 4 του άρθρου 64 του ν. 4954/2022 «Όπου στη νομοθεσία αναφέρεται ο Συντονιστής Αποκεντρωμένης
Διοίκησης των άρθρων 28 και 28Α του ν. 4325/2015,
νοείται εφεξής ο Γραμματέας της Αποκεντρωμένης Διοίκησης, εκτός από τις περιπτώσεις που ο Συντονιστής
Αποκεντρωμένης Διοίκησης αναφέρεται ως προϊστάμενος των οριζόντιων υποστηρικτικών υπηρεσιών της
Αποκεντρωμένης Διοίκησης, όπως ορίζονται στην περ. β’
της παρ. 2 του άρθρου 35 του ν. 4622/2019».
13. Την υπ’ αρ. 86774/2022 (Υ.Ο.Δ.Δ. 1183) υπουργική
απόφαση για τον διορισμό της Μαρίας Κοζυράκη στη θέση
της Γραμματέως Αποκεντρωμένης Διοίκησης Κρήτης.
14. Την υπ’ αρ. οικ. 427/15-01-2021 (ΑΔΑ: ΨΘΟ8ΟΡ1ΘΔΩΒ) απόφαση της Συντονίστριας Αποκεντρωμένης
Διοίκησης Κρήτης με την οποία ορίζεται η Καργιολάκη
Χαρίκλεια του Μιχαήλ Προϊσταμένη της Διεύθυνσης
ΠΕ.ΧΩ.Σ. και Αναπληρώτρια Προϊσταμένη Γενικής Διεύθυνσης Χωροταξικής και Περιβαλλοντικής Πολιτικής της
Αποκεντρωμένης Διοίκησης Κρήτης.
15. Την υπ’ αρ. οικ. 962/31-01-2023 απόφαση της Γραμματέως Αποκεντρωμένης Διοίκησης Κρήτης «Ανάθεση
άσκησης αρμοδιοτήτων σε οργανικές μονάδες της Αποκεντρωμένης Διοίκησης Κρήτης και παροχή εξουσιο-
δότησης υπογραφής “Με εντολή Γραμματέα” («Μ.Ε.Γ.»)
αποφάσεων, εγγράφων και άλλων πράξεων, στους Προϊσταμένους των οργανικών μονάδων της Αποκεντρωμέ-
νης Διοίκησης Κρήτης» (Β’ 676).
16. Το υπ’ αρ. 183657/06-06-2023 (υπ’ αρ. 2087/19-062023 εισερχομένου) έγγραφο του Αυτοτελούς Τμήματος
Συλλογικών Οργάνων Περιφέρειας Κρήτης με συνημμένη την υπ’ αρ. 145/2023 (ΑΔΑ: 99ΦΦ7ΛΚ-471) απόφαση
σε ορθή επανάληψη του Περιφερειακού Συμβουλίου
Περιφέρειας Κρήτης για την έγκριση προσωρινής κυκλοφοριακής ρύθμισης - εργοταξιακής σήμανσης με εκτρο-
πή της κυκλοφορίας της υπ’ αρ. 1 επαρχιακής οδού Αγ.
Νικόλαος - Ελούντα - Πλάκα, για την κατασκευή υπόγειας
διάβασης πεζών και μικρών οχημάτων του ξενοδοχείου
Blue Palace 5*.
17. Το υπ’ αρ. 2087/28-07-2023 έγγραφο της Υπηρεσίας με το οποίο ζητήθηκαν συμπληρωματικά στοιχεία.
18. Την υπ’ αρ. 4126/17-11-2023 αίτηση της ΓΚΟΛΦ
ΡΕΖΙΝΤΕΝΣΙΣ Α.Ε. με συνημμένη την εγκεκριμένη οριστική μελέτη στατικών του τεχνικού κάτω διάβασης πεζών
και μικρών οχημάτων σύμφωνα με την υπ’ αρ. 391169/
17-11-2023 απόφαση της Διεύθυνσης Τεχνικών Έργων
Π.Ε. Λασιθίου.
19. Το υπ’ αρ. 430807/18-12-2023 (ΑΔΑ: 99ΦΦ7ΛΚ-471)
έγγραφο της Διεύθυνσης Τεχνικών Έργων Π.Ε. Λασιθίου με
το οποίο διαβιβάζεται ελεγμένη, θεωρημένη και από 2806-2023 εγκεκριμένη μελέτη εκτροπής της κυκλοφορίας.
20. Το υπό στοιχεία 4375π.ε./19-01-2024 έγγραφο της
Υπηρεσίας με το οποίο επιστρέφονται οι μελέτες που
προσκομίσθηκαν, κατόπιν τηλεφωνικής επικοινωνίας
με εκπροσώπους της ΓΚΟΛΦ ΡΕΖΙΝΤΕΝΣΙΣ Α.Ε. όπου η
Υπηρεσία ενημερώθηκε για το γεγονός ότι πρόκειται να
αλλάξει η μελέτη κατασκευής του τεχνικού καθώς και η
μελέτη εκτροπής της κυκλοφορίας.
21. Το υπ’ αρ. 30704/26-01-2024 έγγραφο του Αυτοτελούς Τμήματος Συλλογικών Οργάνων Περιφέρειας
Κρήτης, με το οποίο διαβιβάζεται η υπ’ αρ. 22/2024
απόφαση του Περιφερειακού Συμβουλίου της Περιφέρειας Κρήτης, με την οποία α) Ακυρώθηκε η υπ’ αρ.
145/1-6-2023 απόφαση του Περιφερειακού Συμβουλίου
της Περιφέρειας Κρήτης και β) εγκρίθηκε η εκτροπή της
κυκλοφορίας της υπ’ αρ. 1 επαρχιακής οδού Αγ. Νικόλαος - Ελούντα - Πλάκα πλησίον του οικισμού Πλάκα σε
προσωρινή παράκαμψη, για την κατασκευή υπόγειας
διάβασης πεζών και μικρών οχημάτων του ξενοδοχείου
Blue Palace 5*.
22. Την υπ’ αρ. 24723/23-01-2024 εισήγηση της Διεύθυνσης Τεχνικών Έργων Π.Ε. Λασιθίου.
23. Την υπ’ αρ. 33198/30-01-2024 απόφαση της Διεύθυνσης Τεχνικών Έργων Π.Ε. Λασιθίου με την οποία
εγκρίθηκε η οριστική μελέτη στατικών του τεχνικού
κάτω διάβασης πεζών και μικρών οχημάτων του Ξενοδοχείου Blue Palace 5* στην Πλάκα.
24. Τη μελέτη των προσωρινών-εργοταξιακών κυκλοφοριακών ρυθμίσεων όπως αυτή υποβλήθηκε εγκεκρι-
μένη με την υπ’ αρ. 22/2024 απόφαση του Περιφερειακού Συμβουλίου και η οποία περιλαμβάνει:
i. Τεχνική Έκθεση,
ii. τρία (3) σχέδια, Σ1 (φάση 1 προετοιμασία για την
υλοποίηση της παράκαμψης), Σ2 (φάση 2 εκτροπή της
κυκλοφορίας στην παράκαμψη) και Σ3 (φάση 3 αποκατάσταση κυκλοφορίας στην επαρχιακή οδό) τα οποία
συνέταξαν οι Βαλακώστας Χαράλαμπος τοπογράφος
μηχανικός και Σχοινά Μαριάννα πολιτικός μηχανικός για
την DENCO Ε.Π.Ε., ελέγχθηκαν από τον Νικόλαο Τζανίδη
τεχνολόγο πολιτικό μηχανικό και θεωρήθηκαν από την
Μαρία Γεροντή τοπογράφο μηχανικό προϊσταμένη της
Δ/νσης Τεχνικών Έργων Π.Ε. Λασιθίου.
25. Την υπ’ αρ. 757/15-03-2023 (ΑΔΑ: ΨΓΝ8ΟΡ1Θ-9ΑΒ)
απόφαση έγκρισης των Περιβαλλοντικών Όρων (τροποποίηση και ανανέωση της υπ’ αρ. 3810/05-06-2013 ΑΕΠΟ)
υφιστάμενης ξενοδοχειακής μονάδας.
26. Το γεγονός ότι η προτεινόμενη προσωρινή εργοταξιακή κυκλοφοριακή ρύθμιση διαβιβάστηκε στην
υπηρεσία μας ελεγμένη, θεωρημένη και εγκεκριμένη.
27. Το γεγονός ότι, από την παραπάνω αναφερόμενη
στο θέμα απόφαση του Περιφερειακού Συμβουλίου της
Περιφέρειας Κρήτης, δεν προκαλείται πρόσθετη δαπάνη
στον κρατικό προϋπολογισμό, αποφασίζουμε:
Την έγκριση του μέρους (β) της υπ’ αρ. 22/2024 απόφασης του Περιφερειακού Συμβουλίου της Περιφέρειας
Κρήτης το οποίο αφορά στην έγκριση προσωρινών-εργοταξιακών κυκλοφοριακών ρυθμίσεων με εκτροπή της
κυκλοφορίας της υπ’ αρ. 1 επαρχιακής οδού Αγ. Νικόλαος Ελούντα - Πλάκα πλησίον του οικισμού Πλάκα σε προσω-
ρινή παράκαμψη, για την κατασκευή υπόγειας διάβασης
πεζών και μικρών οχημάτων του ξενοδοχείου Blue Palace
5*, με κύριο του έργου την «ΓΚΟΛΦ ΡΕΖΙΝΤΕΝΣΙΣ Α.Ε.»,
υπό την εποπτεία της Διεύθυνσης Τεχνικών Έργων Π.Ε.
Λασιθίου.
Για την κατασκευή της υπόγειας διάβασης πεζών και
μικρών οχημάτων του ξενοδοχείου Blue Palace 5*, η κυκλοφορία σε τμήμα της υπ’ αρ. 1 επαρχιακής οδού Αγ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
Νικόλαος - Ελούντα - Πλάκα μήκους περί τα 220 μ. πλησίον του οικισμού Πλάκα θα διεξάγεται μέσω παράκαμψης
μήκους περί τα 150μ. εντός του χώρου της ξενοδοχειακής
εγκατάστασης. Σύμφωνα με την τεχνική έκθεση, στο μέρος αυτής που αφορά στην προσωρινή κυκλοφοριακή
ρύθμιση - εργοταξιακή σήμανση, καθώς και σύμφωνα με
το σχέδιο Σ1, κατά τη διάρκεια της φάσης 01 εργασιών,
η κυκλοφορία θα διεξάγεται από την επαρχιακή οδό. Οι
οριογραμμές θα διαγραμμιστούν με συνεχή-μονή-κίτρινη
γραμμή, θα τοποθετηθούν ανακλαστήρες οδοστρώματος μονής όψης και επιπλέον θα τοποθετηθούν πινακίδες
οριοθέτησης έργου κατά μήκος της γειτνίασης με τον εργοταξιακό χώρο. Ο άξονας θα διαγραμμιστεί με συνεχή-
διπλή-κίτρινη γραμμή, θα τοποθετηθούν ανακλαστήρες
οδοστρώματος διπλής όψης καθώς και εύκαμπτοι οριοδείκτες. Η ταχύτητα θα μειωθεί σε 20χλμ/ώρα.
Εν συνεχεία και σύμφωνα με το σχέδιο Σ2, κατά τη
διάρκεια της φάσης 02 εργασιών, η κυκλοφορία θα διεξάγεται από την παράκαμψη που υλοποιήθηκε κατά τη
διάρκεια εκτέλεσης των εργασιών της φάσης 01. Οι οριογραμμές θα διαγραμμιστούν με συνεχή- μονή- κίτρινη
γραμμή, θα τοποθετηθούν ανακλαστήρες οδοστρώματος μονής όψης και κυκλοφοριακοί κώνοι ενώ επιπλέον
θα τοποθετηθούν πινακίδες οριοθέτησης έργου καθώς
και εργοταξιακά μεταλλικά στηθαία ασφαλείας κατά
μήκος της γειτνίασης με τον εργοταξιακό χώρο και τις
ζώνες συναρμογής.
Επίσης, θα τοποθετηθούν διαδοχικά βέλη κατεύθυνσης στις επικίνδυνες καμπύλες της οδού. Ο άξονας θα
διαγραμμιστεί με συνεχή-διπλή-κίτρινη γραμμή, θα τοποθετηθούν ανακλαστήρες οδοστρώματος διπλής όψης
καθώς και εύκαμπτοι οριοδείκτες. Η ταχύτητα θα μειωθεί
σε 20χλμ/ώρα.
Όλες οι πινακίδες σήμανσης θα είναι σε κίτρινο φόντο
(εργοταξιακές). Σε όλες τις πινακίδες να τοποθετηθούν
οι ανάλογες πρόσθετες πινακίδες Πρ-1, Πρ-2 καθώς και
αναλάμποντες φανοί.
Σε όλες τις περιπτώσεις να τηρούνται τα επιτρεπόμενα
μήκη ζώνης συναρμογής και εργασιών, τα επιτρεπόμενα πλάτη λωρίδας κυκλοφορίας και οι επιτρεπόμενες
αποστάσεις μεταξύ πινακίδων και βοηθητικών μέσων σήμανσης, σύμφωνα με την υπό στοιχεία ΔΜΕΟ/
Ο/613/2011(Β’ 905) υπουργική απόφαση. Σε όλες τις
περιπτώσεις ο εργοταξιακός χώρος να περιφράσσεται.
Οι παραπάνω προσωρινές ρυθμίσεις κυκλοφορίαςεργοταξιακή σήμανση θα εφαρμόζονται κατά την διάρ-
κεια της ημέρας και της νύκτας, θα επιτηρούνται από την
επίβλεψη και θα εποπτεύονται από τις αρμόδιες αρχές.
Τα προσωρινά μέτρα κυκλοφοριακών ρυθμίσεων-εργοταξιακής σήμανσης για την κατασκευή της υπόγειας
διάβασης πεζών και μικρών οχημάτων του ξενοδοχείου
Blue Palace 5* περιγράφονται στην τεχνική έκθεση (στο
μέρος αυτής που αφορά στην προσωρινή κυκλοφοριακή ρύθμιση - εργοταξιακή σήμανση) και η προσωρινή
κυκλοφοριακή ρύθμιση - εργοταξιακή σήμανση αποτυπώνεται στα σχέδια Σ1 και Σ2, πρωτότυπα των οποίων
διατηρούνται στα αρχεία της Αποκεντρωμένης Διοίκησης Κρήτης (ΔΙΠΕΧΩΣ), εφόσον δεν αντίκεινται στους
όρους και τις προϋποθέσεις της παρούσας απόφασης.
Κατά την εγκατάσταση της σήμανσης, την απεγκατάσταση της σήμανσης, την ρύθμιση καθώς και την είσοδο
και έξοδο οχημάτων στον αποκλεισμένο εργοταξιακό
χώρο, επιβάλλεται η υποβοήθηση με σηματωρούς.
Υποβοήθηση με σηματωρούς επιτρέπεται επίσης σε
κάθε άλλη περίπτωση που αυτό κριθεί αναγκαίο από
τον επιτόπου μηχανικό του έργου, σε περιπτώσεις αντιμετώπισης εκτάκτων απρόβλεπτων καταστάσεων που
ενδεχομένως θέτουν σε κίνδυνο τους χρήστες της οδού.
Επιβάλλεται δε, η προβλεπόμενη εργοταξιακή περιβολή
των εργαζομένων για την ασφάλειά τους.
Σε περίπτωση που κατά την εκτέλεση του έργου μεταφέρονται λάσπες ή οποιαδήποτε άλλα υλικά στο κυκλο-
φορούμενο οδόστρωμα, αυτά θα απομακρύνονται άμεσα, προκειμένου να διατηρείται το επίπεδο ασφαλείας
της κυκλοφορίας οχημάτων σε ικανοποιητικό επίπεδο.
Με την παρούσα μελέτη δεν προβλέπονται τροποποιήσεις στην μόνιμη οριζόντια ή κατακόρυφη σήμανση
της οδού.
Σε περιπτώσεις που από την εκτέλεση του παρόντος έργου προκαλούνται βλάβες στη μόνιμη σήμανση, αυτές θα
αποκαθίσταται πλήρως, πριν την απόδοση του τμήματος
στην κυκλοφορία. Αν τυχόν διαπιστώνονται βλάβες στη
μόνιμη σήμανση, χωρίς ευθύνη του παρόντος έργου, αυτό
θα αναφέρεται, με ευθύνη του επιβλέποντος του έργου
στην αρμόδια Υπηρεσία για την αποκατάσταση τους.
Οι αναγκαίες παρεμβάσεις για την υλοποίηση των εν
λόγω κυκλοφοριακών ρυθμίσεων (π.χ τοποθέτηση κατάλληλης οριζόντιας και κατακόρυφης σήμανσης, χρήση κα-
τάλληλων υλικών κ.λπ.) θα είναι σύμφωνες με τον Κώδικα
Οδικής Κυκλοφορίας, με τις προδιαγραφές του Υπουργείου Υποδομών Μεταφορών και Δικτύων (βλ. προοίμιο της
παρούσας) και τις ισχύουσες ευρωπαϊκές προδιαγραφές.
Να εξασφαλιστεί η συντήρηση (τακτική και έκτακτη)
της σήμανσης ώστε να διασφαλιστεί ότι θα παραμένει σε
καλή κατάσταση καθ’ όλη τη χρονική διάρκεια εφαρμογής των ρυθμίσεων, όπως προβλέπεται από την σχετική
νομοθεσία. Προς τούτο αλλά και για να διασφαλιστεί
αποδεκτό επίπεδο λειτουργίας να γίνεται συστηματική
επιτήρηση τόσο της σήμανσης όσο και της ασφάλειας
με κατάλληλη οργάνωση και προγραμματισμό των εκάστοτε αναγκαίων ενεργειών από τον ανάδοχο του έργου
και έλεγχο από την επιβλέπουσα υπηρεσία και από την
υπηρεσία η οποία συντηρεί την οδό.
Η εγκατάσταση της εργοταξιακής σήμανσης να προηγηθεί της εκτέλεσης οποιασδήποτε άλλης εργασίας και
να πραγματοποιηθεί κατά τις διατάξεις των άρθρων 9
και 10 του ν. 2696/99 (ΚΟΚ).
Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται θα πρέπει να
απομακρυνθεί ή να καλυφθεί ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες.
Οι προτεινόμενες προσωρινές κυκλοφοριακές ρυθμίσεις πρέπει να υποστηρίζουν την ταχεία και ασφαλή
διέλευση οχημάτων έκτακτης ανάγκης (ασθενοφόρα,
πυροσβεστική, περιπολικά αστυνομίας).
Οι προτεινόμενες προσωρινές κυκλοφοριακές ρυθμίσεις πρέπει να υποστηρίζουν την ομαλή και ασφαλή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
διεξαγωγή της κυκλοφορίας και οι εργασίες να γίνονται
σε περιόδους με το μικρότερο δυνατό κυκλοφοριακό
φόρτο στις οδούς και λαμβάνοντας υπόψη τυχόν ιδιαίτερες συνθήκες που ενδέχεται να επικρατούν.
Μετά το πέρας των εργασιών (ολοκλήρωση του έργου)
οι εργοταξιακές πινακίδες και άλλα μέσα εργοταξιακής σήμανσης, καθώς και μπάζα, απορρίμματα, λοιπά υλικά κατα-
σκευής κ.λπ. δεν επιτρέπεται να παραμένουν στην περιοχή.
Με την παρούσα απόφαση δεν νομιμοποιούνται τυχόν παράνομες ενέργειες ούτε υποκαθίστανται άλλες
αδειοδοτήσεις και εγκρίσεις που απαιτούνται για την
υλοποίηση των εν λόγω παρεμβάσεων και την κατασκευή του υπόψη έργου και δεν υποκαθίστανται τυχόν
ενέργειες που απαιτούνται στα πλαίσια της συνολικής
αδειοδότησης του έργου ώστε η παράκαμψη να είναι
περιβαλλοντικά αδειοδοτημένη.
Οποιεσδήποτε επιπλέον ρυθμίσεις ζητηθούν από τις
αρχές αστυνόμευσης των οδών, θα εφαρμοστούν απαρέγκλιτα.
Η εγκατάσταση της προσωρινής σήμανσης και η απομάκρυνσή της θα γίνει με ευθύνη του κύριου του έργου,
ο οποίος φέρει ακεραία την ευθύνη όσον αφορά την συντήρηση της εργοταξιακής σήμανσης ή και επαναφοράς
στην πρότερη κατάσταση σε κάθε περίπτωση.
Οι παραπάνω προσωρινές κυκλοφοριακές ρυθμίσεις-εργοταξιακή σήμανση θα ισχύουν για δεκαοκτώ
(18) εβδομάδες από τη δημοσίευση της παρούσας στο
Φ.Ε.Κ.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεσή της όσον αφορά θέματα αρμοδιότητάς τους.
Κατά της παρούσας απόφασης επιτρέπεται, σύμφωνα με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Μεταφορών και
Υποδομών, μέσα σε αποκλειστική προθεσμία τριάντα (30)
ημερών. Επίσης κατά της παρούσας απόφασης μπορεί να
ασκηθεί προσφυγή στα Διοικητικά Δικαστήρια και ενώπιον
του Συμβουλίου της Επικρατείας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Ηράκλειο, 20 Φεβρουαρίου 2024
Με εντολή Γραμματέως Αποκεντρωμένης Διοίκησης
Η Αναπληρώτρια Γενική Διευθύντρια
Χωροταξικής Περιβαλλοντικής
και Αγροτικής Πολιτικής
ΧΑΡΙΚΛΕΙΑ ΚΑΡΓΙΟΛΑΚΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1425/04.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201425.pdf | Tokens: 19955]